El este menționat de către Albert și la Asediul Niceeii din 1097, ca și la cel al Antiohiei din 1098. Guillaume de Tir notează că, atunci când trimișii fatimizilor au venit din Egipt pentru a se întîlni cu cruciații, Warner a participat la escortarea acestora înapoi, de-a lungul coastei. Totuși, Warner și ceilalți membri ai escortei au fost prinși într-o ambuscadă de către locuitorii teritoriului din jurul Antiohiei pe drumul de întoarcere spre tabăra cruciată. După ce cruciații au capturat Antiohia, au fost la rândul lor asediați de către Kerbogha din Mosul, iar Warner a făcut parte din cea de a cincea diviziune a armatei care l-a atacat pe Kerbogha.